Cerere în căsătorie inedită. Colegii unui paramedic din Suceava au înscenat un accident. "Victima" i-a cerut mâna.
Tânără paramedic, cerută în căsătorie de ziua ei. "Victima" unui accident i-a cerut mâna.
O tânără paramedic din Suceava a fost cerută în căsătorie, de ziua ei de naștere, în timp ce iubitul și colegii ei au înscenat un accident la intrarea în sediul ISU."Pentru Paula, această zi va fi una pe care nu o va uita, niciodată. Nu doar pentru că e ziua ei de naștere, ci și pentru surpriza de care a avut parte, la ieșirea din tura de serviciu", scrie ISU "Bucovina" Suceava. Paula este paramedic SMURD în cadrul Punctului de Lucru Crucea. Colegii ei de la Detașamentul Vatra Dornei au chemat-o la sediu pentru a semna câteva documente, pregătindu-i, în secret, surpriza, împreună cu prietenul Paulei.Scenariul presupunea un accident la intrarea în curtea subunității, iar "victima" trebuia s-o ceară de soție pe Paula. Paula a răspuns "da".